[{"text_idx": "#000003", "text": "Hyfforddiant mewnol sydd wedi\u2019i deilwra"}, {"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000013", "text": "Mae\u2019r trydydd sector bob amser yn ceisio cysylltu a\u0302 chynulleidfaoedd newydd fel y gallwn eu cynnwys yn ein sgyrsiau. Nod y cwrs modiwlar cynhwysfawr hwn yw darparu ymwybyddiaeth a dealltwriaeth well o ymgysylltu cyfranogol. Byddwch yn ennill sgiliau amrywiol yn ogystal a\u0302 meithrin eich hyder wrth ennyn diddordeb dinasyddion a\u2019r gymuned. Ceir pedwar modiwl annibynnol yn y cwrs a gynhelir dros ddeuddydd."}, {"text_idx": "#000015", "text": "Cynhelir modiwlau un a dau ar ddiwrnod cyntaf y cwrs."}, {"text_idx": "#000016", "text": "Mae modiwl un yn canolbwyntio ar gynllunio gweithgarwch ymgysylltu gan gynnwys pam mae ymgysylltu yn bwysig, a\u0302 phwy i ymgysylltu ac ymgysylltu a\u0302 grwpiau nas clywir eu llais yn aml.\nMae modiwl dau yn fwy ymarferol gan ganolbwyntio ar sgiliau hwyluso a thechnegau cyfranogol i ennyn diddordeb."}, {"text_idx": "#000017", "text": "Cynhelir modiwlau tri a phedwar ar yr ail ddiwrnod."}, {"text_idx": "#000018", "text": "Mae modiwl tri yn dysgu techneg gyfranogol i ddadansoddi data ansoddol o broses ymgynghori ac i lunio casgliadau ac argymhellion ystyrlon o\u2019r dadansoddiad hwn. Mae hefyd yn edrych ar ffyrdd o roi adborth ar o\u0302l ymgynghori.\nMae\u2019r pedwerydd modiwl, sef yr un olaf, yn helpu cyfranogwyr i sicrhau\u2019r arfer gorau wrth ennyn diddordeb y cyhoedd. Mae\u2019n cyfeirio at fodelau ymgysylltu damcaniaethol ac yn dangos sut i ddefnyddio Pecyn Cymorth Cyfranogaeth Cymru i werthuso gweithgarwch ymgysylltu."}, {"text_idx": "#000019", "text": "Byddwch yn dysgu am offer amrywiol ac yn cael cyfle i roi rhai dulliau ar waith. Os ydych yn mynd ymlaen i\u2019r trydydd diwrnod, byddwch yn arddangos dull cyfranogol fel rhan o\u2019ch asesiad, ac yn llunio casgliadau ac argymhellion o ddata ansoddol mewn ffordd strwythuredig. Ar o\u0302l yr hyfforddiant, bydd gofyn i gyfranogwyr sydd am ennill achrediad gyflwyno darn o waith i gael ei asesu."}, {"text_idx": "#000023", "text": "Rhoi offer ymgysylltu amrywiol ar waith\nDeall dulliau cyfathrebu effeithiol drwy gydol y broses ymgysylltu"}, {"text_idx": "#000025", "text": "Rheolwyr a staff rheng flaen sy\u2019n chwilio am hyfforddiant cynhwysfawr, achrededig mewn ymgysylltu a\u0302 dinasyddion a\u2019r gymuned."}, {"text_idx": "#000027", "text": "Cynllunio rhaglen ymgysylltu a\u0302\u2019r cyhoedd (Ennyn diddordeb y cyhoedd: Modiwl un)"}, {"text_idx": "#000028", "text": "Bydd y cwrs hwn yn rhoi dealltwriaeth i chi o sut i gynllunio rhaglen ymgysylltu a\u0302\u2019r cyhoedd, pam mae\u2019n bwysig, a\u0302 phwy i ymgysylltu, gan gynnwys grwpiau nas clywir eu llais yn aml."}, {"text_idx": "#000031", "text": "Byddwch yn defnyddio techneg gyfranogol i \u201cddadansoddi rhanddeiliaid\u201d er mwyn canfod y mudiadau a\u2019r grwpiau anffurfiol i\u2019w cynnwys yn eich strategaeth ymgysylltu a\u0302\u2019r cyhoedd, sut mae angen i chi ddwyn perthynas a\u0302 nhw, pa rai ohonynt sy\u2019n flaenoriaethau o ran ennyn eu diddordeb, a pha rai a all fod yn anodd cysylltu a\u0302 nhw."}, {"text_idx": "#000032", "text": "Mae rhan olaf y modiwl hwn yn cyflwyno trosolwg byr o\u2019r broses ymgynghori ac yn cyfeirio at wahanol fodelau ymgysylltu (ymdrinnir yn fanylach a\u0302\u2019r rhain ym modiwl 4)."}, {"text_idx": "#000034", "text": "Pam mae ymgysylltu yn bwysig\nY rhesymau pam mae mudiadau a\u2019r cyhoedd yn ymgysylltu\nA\u0302 phwy i ymgysylltu mewn prosiect penodol\nY rhwystrau posib a all atal pobl rhag ymgysylltu a sut i\u2019w goresgyn"}, {"text_idx": "#000035", "text": "Rheolwyr a staff rheng flaen sydd am ddeall sut i gynllunio rhaglen ymgysylltu a\u0302\u2019r cyhoedd."}, {"text_idx": "#000037", "text": "Bydd y cwrs hwn yn rhoi dealltwriaeth i chi o\u2019r sgiliau a\u2019r technegau i gynnal rhaglen ymgysylltu a\u0302\u2019r cyhoedd."}, {"text_idx": "#000038", "text": "Mae\u2019r cwrs ymarferol iawn hwn yn canolbwyntio ar y sgiliau, yr offer a\u2019r technegau a fydd o gymorth i ymarferydd unigol gynnal rhaglen ymgysylltu effeithiol. Mae\u2019r cwrs yn ystyried rhai o sgiliau a rhinweddau allweddol hwylusydd \u2013 gan gynnwys sgiliau holi."}, {"text_idx": "#000040", "text": "Mae\u2019r cwrs yn cyflwyno Technegau Cyfranogol i ymgysylltu a\u0302\u2019r cyhoedd. Byddwch yn ymarfer sawl un o\u2019r technegau syml, synhwyrol a hynod effeithiol hyn sydd wedi\u2019u profi i fod yn ddibynadwy. Bydd pob cyfranogwr yn cael llawlyfr yn disgrifio offer defnyddiol ychwanegol."}, {"text_idx": "#000042", "text": "Rheolwyr a staff rheng flaen sydd am ddeall y sgiliau a\u2019r technegau a ddefnyddir i ennyn diddordeb y cyhoedd."}, {"text_idx": "#000043", "text": "Sut i ddefnyddio data o broses ymgynghori ac ymgysylltu a\u0302\u2019r cyhoedd (Ennyn diddordeb y cyhoedd: Modiwl tri)"}, {"text_idx": "#000045", "text": "Mae ymgynghoriadau yn casglu barn y cyhoedd \u2013 ond yn aml y rhan bwysicaf o\u2019r broses yw\u2019r peth olaf a ystyrir. Nod y modiwl hwn yw galluogi i gyfranogwyr ddadansoddi\u2019r data ansoddol a gasglir mewn ymarferion ymgynghori a dod i gasgliadau ystyrlon \u2013 a chynnwys y cyhoedd yn y canfyddiadau."}, {"text_idx": "#000047", "text": "Mae rhan olaf y modiwl hwn yn ystyried pam mae\u2019n bwysig rhoi adborth ar o\u0302l ymarfer ymgynghori ac yn edrych ar gryfderau a gwendidau gwahanol ffyrdd o roi adborth."}, {"text_idx": "#000049", "text": "Rheolwyr a staff rheng flaen sydd am ddeall sut i ddefnyddio data ansoddol o ymgynghoriadau a\u0302\u2019r cyhoedd."}, {"text_idx": "#000050", "text": "Sut i sicrhau\u2019r arfer gorau wrth ennyn diddordeb y cyhoedd (Ennyn diddordeb y cyhoedd: Modiwl pedwar)"}, {"text_idx": "#000051", "text": "Bydd y cwrs hwn yn ystyried sut i sicrhau bod eich arfer ymgysylltu a\u0302\u2019r cyhoedd yn cael ei ddylunio\u2019n effeithiol i wneud gwahaniaeth"}, {"text_idx": "#000052", "text": "Mae modiwl olaf ein cwrs ennyn diddordeb y cyhoedd yn darparu fframwaith ymgysylltu damcaniaethol sy\u2019n rhoi\u2019r holl bethau a ddysgwyd yn y tri modiwl blaenorol yn eu cyd-destun. Mae\u2019n edrych ar wahanol fodelau ymgysylltu ac yn amlygu egwyddorion allweddol arfer da wrth ennyn diddordeb y cyhoedd ynghyd a\u0302 chamgymeriadau cyffredin."}, {"text_idx": "#000054", "text": "Y gwahanol fodelau ymgysylltu ac arfer da yn y maes\nPryd y gall ymgynghori fod yn briodol a phryd y gall fod yn amhriodol\nSut i wella\u2019ch proses ymgysylltu"}, {"text_idx": "#000055", "text": "Rheolwyr a staff rheng flaen sydd am ddeall sut i sicrhau y cynhelir eu proses ymgysylltu a\u0302\u2019r cyhoedd yn effeithiol."}, {"text_idx": "#000058", "text": "Gellir cyflwyno pob un o\u2019n cyrsiau mewn modd pwrpasol wedi\u2019u teilwra er mwyn diwallu anghenion eich mudiad. Llenwch ein ffurflen gais am hyfforddiant pwrpasol ac fe wnaiff aelod o\u2019n ti\u0302m ni\u2019n cysylltu a\u0302 chi. Os oes gennych chi unrhyw ymholiad arall, anfonwch e-bost at training@wcva.cymru. Gallwch chi gofrestru ar ein rhestr bostio i dderbyn diweddariadau bob wythnos/mis."}, {"text_idx": "#000059", "text": "Os nad ydych chi\u2019n siw\u0302r a ydych chi\u2019n aelod, gwiriwch yma."}, {"text_idx": "#000063", "text": "Ymunwch a\u0302 ni ar y cyfryngau cymdeithasol"}]